
INFORMARE 

Compania de Apă Arad informează locuitorii din localitatea Căsoaia, că, în această perioadă, pe fondul secetei prelungite și al temperaturilor foarte ridicate, sistemul de alimentare cu apă se confruntă cu dificultăți, iar resursele disponibile sunt limitate.

În aceste condiții, pentru a asigura continuitatea alimentării cu apă și pentru a permite distribuirea echitabilă a apei către toți consumatorii, vă adresăm rugămintea de a utiliza apa în mod responsabil și exclusiv pentru consumul casnic și necesitățile esențiale.

Vă rugăm să evitați, în această perioadă: udarea grădinilor, gazonului și a terenurilor; umplerea sau completarea piscinelor; spălarea autoturismelor, curților, teraselor sau a altor suprafețe; utilizarea apei potabile în scopuri care nu sunt strict necesare.

Apa potabilă trebuie utilizată cu prioritate pentru consumul uman, prepararea hranei și igiena personală.

Consumul excesiv în perioadele de vârf poate conduce la scăderea presiunii în rețea și la întreruperi temporare ale alimentării cu apă, afectând în mod direct ceilalți consumatori.

Facem apel la înțelegerea și responsabilitatea locuitorilor din Căsoaia și îi rugăm să contribuie la reducerea consumului de apă până la ameliorarea condițiilor meteorologice și a situației privind resursele de apă.

Compania de Apă Arad monitorizează permanent situația și depune eforturi pentru asigurarea alimentării cu apă în condiții cât mai bune.

